text: João Pereira forlader Sønderjyske
  25 januar 2016 kl. 10.50
  Sønderjyskes venstreback João Pereira forlader til sommer klubben for at skifte til rivalerne fra OB.
  Det bliver et farvel i Sønderjyske til João Pereira efter denne sæson. Det oplyser klubben i en pressemeddelelse.
  Venstrebacken fik før denne sæson en et-årig kontrakt i klubben, og den fuldfører han, inden han til sommer skifter lyseblå ud med mørkeblå og hvid, når Sønderjyskes fodboldklub bliver til Odense Boldklub for João Pereira.
  Ærgerligt for Sønderjyske, hvor 25-årige João Pereira har udviklet sig til en vigtig spiller, fortæller sportschef Hans Jørgen Haysen.
  - Det er ikke nogen hemmelighed, at vi gerne ville beholde João Pereira. Nu har han valgt noget andet, og det respekterer vi naturligvis, siger Hans Jørgen Haysen i pressemeddelelsen.
  Portugisiske João Pereira har indtil videre i sæsonen spillet 17 kampe ud af 18 mulige for Sønderjyske i denne sæson.
  Odense Boldklub har skrevet en to-årig kontrakt med João Pereira.
  